Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 13.10.2015

 

S p r á v a
z kontroly splnenia nápravných opatrení, vyplývajúcich zo Správy z kontroly
oddelenia vnútornej správy, správy bytov a nebytových priestorov MÚ B-NM -
referát vnútornej správy, schválených MZ MČ B-NM dňa 15.10.2013
_________________________________________________________________

Predkladá :                                                          	Materiál obsahuje :
---------------                                                                     -------------------------
Ing. Martin Böhm                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
pracovník ÚMK	                                                     posúdenia

Na rokovanie prizvať :
------------------------------
Ing. Ľubomír Baník
prednosta MÚ B-NM

Október 2015

Návrh uznesenia	

Miestne zastupiteľstvo  

schvaľuje  

Správu z kontroly splnenia nápravných opatrení, vyplývajúcich zo Správy z kontroly oddelenia vnútornej správy, správy bytov a nebytových priestorov MÚ B-NM - referát vnútornej správy, schválených MZ MČ      B-NM dňa 15.10.2013

a/  s pripomienkami

b/  bez pripomienok

Dôvodová správa

Na základe plánu kontrolnej činnosti útvaru miestneho kontrolóra MČ B-NM              na II. polrok 2014, schváleného Miestnym zastupiteľstvom MČ B-NM uznesením      č. 22/04 dňa 3.6.2014 a v súlade so Zásadami kontrolnej činnosti samosprávy        MČ B-NM, miestny kontrolór s pracovníkmi útvaru kontroly vykonal kontrolu splnenia nápravných opatrení, vyplývajúcich zo Správy z kontroly oddelenia vnútornej   správy, správy bytov a nebytových priestorov MÚ B-NM – referát vnútornej správy, schválených MZ MČ B-NM dňa 15.10.2013.  
Cieľom kontroly bolo preveriť splnenie prijatých nápravných opatrení na odstránenie zistených nedostatkov, vyplývajúcich zo Správy z vykonanej kontroly oddelenia vnútornej správy, správy bytov a nebytových priestorov MÚ B-NM – referát vnútornej správy, ktorá bola prerokovaná a schválená na 18. zasadnutí MZ MČ B-NM           dňa 15.10.2013 a uznesením č. 18/05 B boli uložené dve nápravné opatrenia :
 
1. Vypracovať smernicu pre riadenie autodopravy v podmienkach MÚ B-NM v súlade s novými právnymi predpismi v oblasti dopravy. 

				                            Zodpovedný: vedúci oddelenia
          						       Termín: 31.12.2013

2. V príkazoch starostu MČ B-NM, vydaných na odstránenie zistených nedostatkov pri vykonanej inventarizácii na záver uviesť odsek, v ktorom sa ukladá prednostovi úradu povinnosť v termíne do mesiaca po nahlásení odstránenia zistených nedostatkov vykonať kontrolu, či tieto zistenia boli skutočne odstránené.

				                            Zodpovedný: prednosta MÚ B-NM
          						       Termín: podľa textu

S p r á v a 
z kontroly splnenia nápravných opatrení, vyplývajúcich zo Správy z kontroly
oddelenia vnútornej správy, správy bytov a nebytových priestorov MÚ B-NM -
referát vnútornej správy, schválených MZ MČ B-NM dňa 15.10.2013
___________________________________________________________________

	Miestny kontrolór mestskej časti Bratislava - Nové Mesto s pracovníkmi útvaru kontroly vykonal na základe plánu kontrolnej činnosti útvaru miestneho kontrolóra  MČ B-NM na II. polrok 2014, schváleného uznesením MZ MČ B-NM č.22/04  dňa 3. júna 2014 a v súlade so Zásadami kontrolnej činnosti samosprávy MČ B-NM kontrolu splnenia nápravných opatrení, vyplývajúcich zo Správy z kontroly oddelenia vnútornej správy, správy bytov a nebytových priestorov MÚ B-NM – referát vnútornej správy, schválených MZ MČ B-NM dňa 15.10.2013.
	Cieľom kontroly bolo preveriť splnenie prijatých nápravných opatrení na odstránenie zistených nedostatkov, vyplývajúcich zo Správy z vykonanej kontroly oddelenia vnútornej správy, správy bytov a nebytových priestorov MÚ B-NM – referát vnútornej správy, ktorá bola prerokovaná a schválená na 18. zasadnutí MZ MČ B-NM dňa  15.10.2013 a uznesením č. 18/05 B boli uložené  dve nápravné opatrenia :
 
1. Vypracovať smernicu pre riadenie autodopravy v podmienkach MÚ B-NM v súlade s novými právnymi predpismi v oblasti dopravy. 
				                                 Zodpovedný: vedúci oddelenia
          						       Termín: 31.12.2013

2. V príkazoch starostu MČ B-NM, vydaných na odstránenie zistených nedostatkov pri vykonanej inventarizácii na záver uviesť odsek, v ktorom sa ukladá prednostovi úradu povinnosť v termíne do mesiaca po nahlásení odstránenia zistených nedostatkov vykonať kontrolu, či tieto zistenia boli skutočne odstránené.
				                                  Zodpovedný: prednosta MÚ B-NM
      						         Termín: podľa textu
                                                                                                     
	Stav splnenia uložených nápravných opatrení bol zisťovaný nepriamou kontrolou, t.j. štúdiom predložených dokladov, dotýkajúcich sa činností, súvisiacich     s predmetom kontroly. Porovnaním zisteného skutočného stavu so stavom požadovaným bolo zistené nasledovné :

k bodu 1/

	Útvar miestneho kontrolóra v Správe z vykonanej kontroly oddelenia vnútornej správy, správy bytov a nebytových priestorov MÚ B-NM – referát vnútornej správy, ktorá bola prerokovaná a schválená na 18. zasadnutí MZ MČ B-NM dňa 15.10.2013, uznesením č. 18/05 B navrhol schváliť nápravné opatrenie na novelizáciu smernice pre riadenie autodopravy v podmienkach MÚ B-NM v súlade s novými právnymi predpismi v oblasti dopravy.
	Interným riadiacim predpisom Miestneho úradu Bratislava – Nové Mesto, ktorý usmerňuje používanie služobných motorových vozidiel, je „Smernica o používaní služobných motorových vozidiel a správe súvisiacej agendy“ /ďalej len Smernica/, ktorá bola vypracovaná dňa 20.11.2013 s dátumom nadobudnutia účinnosti od 28.2.2014. Smernica vo svojich 15-tich článkoch stanovuje pravidlá na prevádzku služobných motorových vozidiel a ich využívaní zamestnancami miestneho úradu   pri plnení ich pracovných úloh a popisuje všetky súvisiace zákony a predpisy na základe ktorých bola vypracovaná. Smernica v rámci jednotlivých článkov určuje jednotný a záväzný postup pri riadení, koordinácii a kontrole autodopravy v záujme efektívneho využívania vozového parku služobných motorových vozidiel úradu. Smernica stanovuje zodpovednosť osôb v oblasti využívania služobných motorových vozidiel ako užívateľa, tak aj vodiča, stanovuje spôsob evidencie prevádzky vozidiel, spotreby a evidencie pohonných látok a príslušnú dokumentáciu. Vo všeobecných ustanoveniach sú definované základné pojmy používané v ustanoveniach Smernice, ako aj služobné účely, pri ktorých je možné služobné motorové vozidlo použiť. V ďalších článkoch sú popísané podmienky pridelenia služobného motorového vozidla, povinnosti vodiča a vodiča referentsky riadeného služobného motorového vozidla a povinnosti zodpovedného zamestnanca oddelenia vnútornej správy MÚ B-NM, ako aj povinnosti používateľa služobného motorového vozidla a prepravovaných osôb. V článkoch 8 a 9 Smernice je popísané povoľovanie  použitia služobného motorového vozidla s oprávneným vodičom, prípadne použitia referentsky riadeného služobného motorového vozidla s potrebnou dokumentáciou prepravného úkonu, ktorú tvorí „Žiadanka na prepravu“ a „Záznam o prevádzke vozidla osobnej dopravy“.  V článkoch 10 až 12 Smernice je popísané povoľovanie zahraničných pracovných ciest, použitie služobného motorového vozidla na iné ako služobné účely a použitie v prípade plnenia mimoriadnych úloh a pre ne potrebná dokumentácia na ich povolenie. V článkoch 13 a 14 sú určené technické podmienky prevádzky služobných motorových vozidiel, a to ich parkovanie a nákup pohonných hmôt, určovanie normy a evidencie spotreby. V poslednom článku 15 sú záverečné ustanovenia Smernice.
	Kontrolná skupina konštatuje, že prijaté nápravné opatrenie bolo splnené v požadovanom termíne. Prijatá „Smernica o používaní služobných motorových vozidiel a správe súvisiacej agendy“ v podmienkach MÚ B-NM je spracovaná na základe novelizovaných právnych predpisov z oblasti dopravy a plne vyhovuje pri zabezpečovaní dopravy a s tým súvisiacich činností na MÚ B-NM.

k bodu 2/

	V Správe z vykonanej kontroly oddelenia vnútornej správy, správy bytov a nebytových priestorov MÚ B-NM – referát vnútornej správy, ktorá bola prerokovaná a schválená na 18. zasadnutí MZ MČ B-NM dňa 15.10.2013, uznesením č. 18/05 B/ bolo schválené nápravné opatrenie, ktoré rieši trvalý nedostatok, vyskytujúci sa pri správach z vykonaných inventarizácií majetku v správe MÚ B-NM. V príkazoch starostu MČ B-NM, vydaných na odstránenie zistených nedostatkov pri vykonanej inventarizácii je potrebné na záver uviesť odsek, v ktorom sa ukladá prednostovi úradu povinnosť v termíne do mesiaca po nahlásení odstránenia zistených nedostatkov vykonať kontrolu, či tieto zistenia boli skutočne odstránené.

	V rámci kontroly splnenia nápravného oprávnenia si kontrolná skupina vybrala na kontrolu vykonanie riadnej inventarizácie majetku, záväzkov a rozdielu majetku a záväzkov ku dňu 31.12.2013. 
	Na základe § 6 ods. 3 a § 30 zákona č. 431/2002 Z. z. o účtovníctve v znení n.p. a v súlade s článkom 28, ods. 4 a ods. 5 písm. c/, Štatútu hl. mesta SR Bratislavy bol vydaný Príkaz č. 13/2013 starostu MČ B–NM na vykonanie riadnej inventarizácie majetku, záväzkov a rozdielu majetku a záväzkov. Na vykonanie riadnej inventarizácie starosta MČ B-NM menoval ústrednú inventarizačnú komisiu, ktorá riadila, koordinovala a kontrolovala výkon inventarizácie. Na základe predložených inventúrnych súpisov od dielčich inventarizačných komisií, ústredná inventarizačná komisia vyhotovila „Záverečnú správu z vykonanej inventarizácie“, v ktorej porovnala inventarizovaný stav s účtovným stavom v hlavnej knihe k 31.12.2013 a konštatovala, že inventúrou zistený skutočný stav súhlasí s účtovným stavom, inventarizáciou neboli zistené inventarizačné rozdiely a postup a priebeh vykonania inventarizácie bol dodržaný. Z predložených inventúrnych zápisov a z nich vyplývajúcich skutočností zistila ústredná inventarizačná komisia niektoré nedostatky, ku ktorým navrhla v záverečnej správe prijať nasledujúce opatrenia: 

1.	Operatívne zaraďovať dokončené investičné akcie do evidencie majetku, týka sa to investičných akcií, realizovaných v predchádzajúcom období. Hlavne doriešiť, ako postupovať s vybudovaným verejným osvetlením, ktoré bolo dokončené a nebolo odovzdané v súlade so Štatútom hl. m. Bratislavy. Navrhujeme doriešiť v spolupráci s oddelením podnikateľským, právnym a správou majetku.
                                                                   Zodpovedné: odd. výstavby a investícií
                                                                   Termín : do 31.12.2014

2.	Fyzickou inventúrou ČIK zistila, že drobný majetok v jednotlivých miestnostiach je presúvaný a nesúhlasí s inventúrnym súpisom na jednotlivých miestnostiach. Referent evidencie majetku vykoná presuny v inventárnych hárkoch na základe predložených inventúrnych súpisov. Označí majetok čitateľným inventárnym číslom.
    Zodpovedný: referent evidencie majetku
					                 Termín: 30.6.2014

3.	Povinnosť pracovníkov pri sťahovaní nahlasovať prevody medzi miestnosťami referentovi evidencie majetku prostredníctvom tlačiva „prevodky“. Týka sa to hlavne počítačov, monitorov, tlačiarní a pod..
                                                                                 Zodpovední: pracovníci MÚ
                                                                                 Termín: trvalý        

4.	Vyradiť z evidencie MÚ a odovzdať počítačové zostavy PC Schol v počte 10 ks s inv. č. 50010443 – 500104453, ktoré sa fyzicky nachádzajú na ZŠsMŠ Odborárska ul..
       	Zodpovedné: odd. podnikateľské, právne a správy  majetku - referent evidencie majetku                                                                                                                                                                 
                                                                           Termín: 31.3.2014

5. Vyradiť z evidencie majetku poškodený, neupotrebiteľný majetok na základe návrhu ČIK v súlade so zásadami hospodárenia s majetkom. Vyradiť majetok z evidencie až po likvidácii majetku.
                                                                            Zodpovedný: referent evidencie majetku	
                                                                            Termín: 30.6.2014				        

	Uvedené opatrenia zo záverečnej správy boli zapracované do „Príkazu starostu MČ B-NM č.4/2014“ zo dňa 26.2.2014, v ktorej uložil zamestnancom navrhnuté opatrenia splniť v určenom termíne.

	Dňa 28.10.2014, p. RNDr. Ondrová, vedúca hospodárskeho a finančného oddelenia MÚ B-NM, spracovala a predložila Ing. Kollárikovi, prednostovi MÚ B-NM, Stanovisko k plneniu opatrení Záverečnej správy o vykonaní riadnej inventarizácie majetku a záväzkov a rozdielu majetku a záväzkov k 31.12.2013. V stanovisku uviedla nasledovné plnenie opatrení:
 
k bodu 1.
	Investičné akcie sa zaraďujú do majetku po ich ukončení priebežne počas roku. Osvetlenie, ktoré bolo vybudované v roku 2006, nebolo odovzdané magistrátu hl. m. SR Bratislave, nakoľko riešenie problému súvisí so skutočnosťou, že osvetlenie v hl. m. SR Bratislave spravuje firma Siemens a tá nechce prebrať osvetlenie z dôvodu zmeny technických noriem.

k bodu 2.
	Drobný majetok je na základe predložených inventúrnych súpisov z fyzickej inventúry presunutý na inventárne hárky jednotlivých miestností.

k bodu 3.
	Všetci pracovníci boli prostredníctvom svojich nadriadených vedúcich informovaní o spôsobe nahlasovania prevodov. Tlačivo „Prevodka“ sa nachádza na vnútornom internete a je k dispozícii každému pracovníkovi.

k bodu 4.
	Počítačové zostavy PC Schol v počte 10 kusov s inv. č. 50010443 – 50010453 sú z evidencie MÚ vyradené a zároveň zverené ZŠsMŠ Odborárska.

k bodu 5. 
	Majetok sa vyraďuje z evidencie v súlade so Zásadami hospodárenia.

Na základe predloženého Stanoviska možno konštatovať, že prijaté opatrenia na odstránenie zistených nedostatkov sú splnené, až na bod č.1, kde je potrebné spolu s magistrátom hl. m. SR Bratislavy riešiť modernizáciu osvetlenia tak, aby spĺňalo technické normy a firma Siemens by ho mohla prevziať do správy.
	Kontrolná skupina konštatuje, že prijaté nápravné opatrenie bolo splnené v požadovanom termíne. Prednostovi MÚ bola v príkaze starostu uložená povinnosť v termíne do mesiaca po nahlásení odstránenia zistených nedostatkov vykonať kontrolu, či tieto zistenia boli skutočne odstránené. Predložením Stanoviska k plneniu opatrení Záverečnej správy o vykonaní riadnej inventarizácie majetku a záväzkov     a rozdielu majetku a záväzkov k 31.12.2013 bol príkaz starostu splnený.

Z á v e r :

	Na základe zistených skutočností kontrolná skupina konštatuje, že prijaté nápravné opatrenia na odstránenie nedostatkov, schválené uznesením MZ MČ B-NM č. 18/05 B zo dňa 15.10.2013, boli splnené v požadovanom termíne. 
Prijatá „Smernica o používaní služobných motorových vozidiel a správe súvisiacej agendy“ v podmienkach MÚ B-NM je spracovaná na základe novelizovaných právnych predpisov z oblasti dopravy a plne vyhovuje pri zabezpečovaní dopravy a s tým súvisiacich činností na MÚ B-NM.
Prednostovi MÚ bola v príkaze starostu uložená povinnosť v termíne do mesiaca po nahlásení odstránenia zistených nedostatkov vykonať kontrolu, či tieto zistenia boli skutočne odstránené. Predložením Stanoviska k plneniu opatrení Záverečnej správy o vykonaní riadnej inventarizácie majetku a záväzkov a rozdielu majetku a záväzkov k 31.12.2013 prednostom MÚ B-NM bolo nápravné opatrenie splnené.